ລົມ​ແຮງ ​ເຮັດ​ໃຫ້ມີ​ຄວາມ​ສ່ຽງ ​ຕໍ່ໄຟໄໝ້​ລາມ ຢູ່​ພາກ​ໃຕ້ ລັດ​ຄາ​ລິ​ຟໍ​ເນຍ
ພວກ​ດັບ​ໄຟ ໄດ້​ທຳ​ຄວາມ​ຄືບ​ໜ້າ​ ໃນ​ວັນ​ອັງ​ຄານ​ວານ​ນີ້ ໃນ​ການມອດ​ໄຟ ທັງ​ສອງ​ແຫ່ງ​ ທີ່ໄຟປ່າ​​ເກ​ຕ​ຕີ ຢູ່​ທາງ​ພາກ​ໃຕ້ ແລະໄຟ​ຄິນ​ເຄດ ຢູ່​ທາງ​ພາກ​ເໜືອ ຂອ​ງ​ລັດຄາ​ລິ​ຟໍ​ເນຍ.
ໃນຂະນະທີ່ລົມແຮງພັດເອົາໄຟໄໝ້ປ່າລາມອອກໄປຢ່າງກວ້າງໃຫຍ່ຢູ່ທາງພາກເໜືອ ຂອງລັດຄາລິຟໍເນຍ ຜ່ອນເບົາລົງ ພວກດັບໄຟ ທີ່ຢູ່ທາງພາກໃຕ້ຂອງລັດ ກໍກຳລັງກະ ກຽມຕໍ່ອັນທີ່ບັນດານັກພະຍາກອນອາກາດຄາດວ່າ ຈະເປັນລົມແຮງ ຫົວນຶ່ງ ທີ່ສຳຄັນ ສຸດໃນຮອບຫຼາຍປີ ແລະອາດເປັນໄປໄດ້ທີ່ແປວໄຟຈະໄໝ້ລາມ ອອກໄປ ຈາກບໍລິ ເວນທາງພາກຕາເວັນຕົກຂອງນະຄອນລອສແອນເຈີລິສ ທັງສອງເຂດກຳລັງປະເຊີນໜ້າກັບຄວາມຮ້ອນເອົ້າ ອາກາດແຫ້ງແລ້ງທີ່ມັກມີຢູ່ໃນເວ ລານີ້ຂອງປີ ແລະພາໃຫ້ເກີດຄວາມສ່ຽງ ຕໍ່ເກີດໄຟໄໝ້ປ່າໃຫຍ່ ແຜ່ລາມອອກໄປເວ ລາເກີດລົມພັດ ພວກດັບໄຟໄດ້ທຳຄວາມຄືບໜ້າ ໃນວັນອັງຄານວານນີ້ ໃນການມອດໄຟ ທັງສອງ ແຫ່ງ ທີ່ໄຟປ່າເກຕຕີ (Getty Fire) ຢູ່ທາງພາກໃຕ້ ແລະໄຟຄິນເຄດ (Kindcade Fire) ຢູ່ທາງພາກເໜືອຂອງລັດ ໂດຍທີ່ພວກເຈົ້າໜ້າທີ່ກ່າວວ່າ ແຕ່ລະບ່ອນສາ ມາດຄວບຄຸມໄດ້ 15 ເປີເຊັນ ຄວາມເປັນຫ່ວງໃນວັນພຸດມື້ນີ້ ແລະສຳລັບວັນພະຫັດ ກໍຄື ໄຟເກຕຕີ ອາດຂະຫຍາຍ ອອກ ຈາກຂະໜາດໃນປັດຈຸບັນ ປະມານ 265 ເຮັກຕາ ໃນຂະນະທີ່ມີ ການທຳນາຍ ວ່າ ລົມຈະມີຄວາມແຮງ 128 ກິໂລແມັດຕໍ່ຊົ່ວໂມງ ໂດຍເຮັດໃຫ້ຖ່ານໄຟທີ່ໃກ້ຈະດັບ ແລ້ວນັ້ນ ລຸກໄໝ້ຄືນອີ ແລະແຜ່ລາມໄປສູ່ປ່າຫຍ້າທີ່ຍັງທັນຖືກໄໝ້ ຫຼືເລີ້ມໄໝ້ຄືນໃນ ເຂດທີ່ໄໝ້ໄປແລ້ວແຕ່ຍິງບໍ່ໝົດ ພວກເຈົ້າໜ້າທີ່ດັບໄຟຍັງໄດ້ເຕືອນວ່າ ລົມແຮງອາດນຳໄປສູ່ການຢຸດບໍ່ໃຫ້ໃຊ້ ເຮືອ ໃຊ້ບິນເຮລິຄອບເຕີ ເພື່ອໃຊ້ມອດໄຟຈາກທີ່ສູງ ຢູ່ຂດເຮັດເຫລົ້າແວັງ ທາງພາກເໜືອຂອງລັດຄາລິຟໍເນຍ ພວກເຈົ້າໜ້າທີ່ສະແດງ ຄວາມຫວັງໄປໃນແງ່ດີກ່ຽວກັບອາກາດ ຫຼັງຈາກຫຼາຍມື້ທີ່ມີລົມເກືອບແຮງເປັນປະ ຫວັດການ ຊຸກຍູ້ໃຫ້ໄຟຄິນເຄດ ໄໝ້ລາມອອກໄປໃນເນື້ອທີ່ຫຼາຍກວ່າ 30,000 ເຮັກຕາ ກົມອຸຕຸນິຍົມແຫ່ງຊາດກ່າວວ່າ ຈະສັງເກດເຫັນໄດ້ວ່າ ລົມຈະອ່ອນແຮງລົງໃນວັນ ພຸດມື້ນີ້ ແລະສະພາບອາກາດເບິ່ງແລ້ວເຫັນວ່າດີຕະຫຼອດອາທິດນີ້ເຖິງແມ່ນວ່າຂົງ ເຂດຍັງຈະແຫ້ງແລ້ງໂດຍປາດສະຈາກຝົນຕົກຢູ່ໃນການທຳນາຍ ພ້ອມກັບໄຟໄໝ້ນີ້ ຜູ້ຄົນທີ່ຢູ່ໃນລັດຄາລິຟໍເນຍຍັງປະເຊີນໜ້າກັບການບໍ່ມີໄຟຟ້າໃຊ້ ໃນຂະນະທີ່ບັນດາບໍລິສັດພະລັງງານ ພະຍາຍາມປ້ອງກັນໄຟບໍ່ໃຫ້ເກີດໄຟ ໄໝ້ຈາກ ອຸບປະກອນທີ່ໄດ້ຖືກທຳລາຍຍ້ອນລົມພັດແຮງ ໜ່ວຍດັບໄຟນະຄອນລອສແອນເຈີລິສ ກ່າວໃນວັນອັງຄານວານນີ້ວ່າ ໄຟເກຕຕີ ອາດ ເປັນໄປໄດ້ມີສາເຫດມາຈາກງ່າຕົ້ນໄມ້ຫັກ ຍ້ອນລົມແຮງແລະຕົກລົງໄປໃສ່ ສາຍໄຟ ຟ້າທີ່ຢູ່ໃກ້ນັ້ນ ກໍ່ໃຫ້ເກີດໄຟໄໝ້ພຸ່ມໄມ້